Vrou (63) dood ná seekoei-aanval | Netwerk24
Vrou (63) dood ná seekoei-aanval
Deur News24 10 Oktober 2019 20:32
’n 63-jarige vroue is dood nadat sy deur ’n seekoei in die Malamulele Vhembe-distrik in Limpopo aangeval is.
Thabo Mokone, LUR vir ekonomiese ontwikkeling, omgewing en toerisme, sê in ’n verklaring die aanval het Woensdagaand gebeur toe inwoners gesien het hoe die seekoei en haar kalfies verby hulle beweeg.
“Die inwoners was verbaas en het uit nuuskierigheid die diere agterna gesit,” het Mokone gesê.
Hoewel die presiese omstandighede onduidelik is, het die seekoei waarskynlik net probeer om haar kalfies te beskerm en die mense aangeval. Die inwoners kon “gelukkig ontsnap”, maar een vrou was nie so gelukkig nie. ’n Span omgewingsbewaarders is gestuur om die seekoeie te vind en na ’n gepaste omgewing te verskuif.
Mokone het ’n beroep op mense gedoen om versigtig te wees wanneer hulle wilde diere teëkom. “Die owerhede moet dadelik in kennis gestel word wanneer ’n wilde dier gewaar word.”
Meer oor: Malamulele Vhembe-Distrik | Limpopo | Seekoei-Aanval | Sterfgeval